Diari Oficial de la Generalitat Valenciana


Sumari del DOGV 7312, del 08-07-2014 (2014/6108)

Convocatòria de proves selectives per a cobrir en propietat tres places de personal funcionari de carrera, administrativa escala d'administració especial, subescala tècnica, servicis especials, i escala bàsica pertanyent al grup C, subgrup C1, categoria d'agent de policia local, mitjançant torn lliure i mobilitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/6108


Data del document
:   27-06-2014

Organisme emissor
:   Ajuntament de Castelló de Rugat

Tipus de document
:   Anunci

Anàlisi jurídica

 Descriptors 

:   * Castelló de Rugat
    * concurs administratiu

Convocatòria de proves selectives per a cobrir en propietat tres places de personal funcionari de carrera, administrativa escala d'administració especial, subescala tècnica, servicis especials, i escala bàsica pertanyent al grup C, subgrup C1, categoria d'agent de policia local, mitjançant torn lliure i mobilitat. [2014/6108]  
De conformitat amb l'oferta d'ocupació pública per a l'any 2014, aprovada en temps i forma i publicada en el Diari Oficial de la Comunitat Valenciana 7296 de 16.06.2014 i Butlletí Oficial de la Província de València número 136, del 10.06.2014 i d'acord amb les bases aprovades mitjançant una Resolució d'esta alcaldia, de data 2 de juny de 2014, es convoca el procés selectiu següent d'acord amb les bases que igualment es transcriuen.  
  
Primer. Aprovar les bases que a continuació es transcriuen i convocar el corresponent procés selectiu per a cobrir en propietat tres places de personal funcionari de carrera, administrativa escala d'Administració especial, subescala tècnica, servicis especials, i escala bàsica pertanyent al grup C, subgrup C1, categoria d'agent, per mitjà de torn lliure i mobilitat.  
  
Bases específiques per a la cobertura en propietat de tres places d'agent del Cos de Policia Local de l'Ajuntament de Castelló de Rugat  
  
Bases específiques per a la provisió en propietat de tres places vacants en la plantilla de l'Ajuntament de Castelló de Rugat, enquadrades en l'escala d'Administració especial, subescala tècnica, servicis especials, i escala bàsica pertanyent al grup C, subgrup C1, categoria d'agent, per mitjà de torn lliure i mobilitat, de conformitat amb el que disposen els preceptes constitucionals i la legislació aplicable així com la seua normativa de desplegament.  
  
1. Objecte de la Convocatòria  
És objecte de les presents bases les convocatòries de:  
- 2 places d'agent del Cos de Policia Local vacants en la plantilla per torn lliure pel sistema de concurs oposició.  
- 1 plaça d'agent del Cos de Policia Local vacant en la plantilla per torn de mobilitat, per mitjà de concurs.  
Si la plaça oferida pel torn de mobilitat no està coberta, incrementarà les que hagen de ser proveïdes pel torn lliure.  
Els aspirants es podran presentar a cada un dels torns sempre que reunisquen els requisits, i hauran d'abonar l'import de 100 euros per drets d'examen per cada un dels torns a què es presente.  
  
2. Condicions dels aspirants  
Per a ser admesos a la realització de les proves selectives, els aspirants hauran de reunir els requisits següents en la data en què acabe el termini de presentació d'instàncies i mantindre'ls durant tot el procés selectiu, fins al moment de la presa de possessió:  
1. Per al torn lliure  
a) Tindre la nacionalitat espanyola.  
b) Estar en possessió del títol de Batxiller, o equivalent, o haver superat les proves d'accés a la Universitat per a majors de 25 anys, o complides les condicions per a obtindre'l en la data que finalitze el termini de presentació d'instàncies.  
c) No patir cap malaltia o defecte físic que impedisca l'exercici de les funcions, d'acord amb els quadres d'exclusions mèdiques, i tindre una estatura mínima d'1,65 metres els hòmens i 1,60 metres les dones. Per a això caldrà ajustar-se al barem d'exclusions mèdiques fixades en l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic (DOCV 5148, 02.12.2005).  
d) Haver complit 18 anys i no haver complit 36 anys. Només als efectes de l'edat màxima es compensarà el límit amb els servicis prestats anteriorment a l'Administració local com a policia local o auxiliar de policia local.  
e) No haver sigut separat/ada per mitjà d'expedient disciplinari, del servici de qualsevol administració o ocupació pública, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de vehicles de les classes B i A i del permís que habilite per a la conducció de vehicles automòbils i motocicletes destinats al servici d'urgència i emergència (BTP).  
g) No tindre antecedents penals per delictes dolosos o tindre'ls cancel·lats.  
h) Qualsevol altre requisit que s'establisca per a l'accés a la funció pública.  
2. Per al torn de mobilitat:  
a) Ser funcionari de carrera amb la categoria d'agent de la policia local, en qualsevol dels municipis de la Comunitat Valenciana.  
b) Haver romàs com a funcionari de carrera almenys dos anys, des del lloc des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, ni que puga ocasionar el passe a la situació de segona activitat per malaltia. Per a això caldrà ajustar-se al barem d'exclusions mèdiques fixades en l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic (DOCV 5148, 02.12.2005).  
e) No trobar-se separat/ada, suspés/esa o inhabilitat/ada en ferm, per a l'exercici de funcions públiques. Si es produïx la suspensió, separació o inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte del dit aspirant.  
f) Estar en possessió dels permisos que habiliten per a la conducció de vehicles de les classes B i A, i del permís que habilite per a la conducció de vehicles automòbils i motocicletes destinats al servici d'urgència i emergència.(BTP)  
g) Qualsevol altre requisit que siga establit per a la mobilitat dels funcionaris de la policia local.  
  
3. Presentació d'instàncies i documentació corresponent  
3.1. Les instàncies per a prendre part en els diferents processos de selecció i que es convoquen en les presents bases es dirigiran a l'alcalde president d'este ajuntament, i s'haurà d'utilitzar la instància model que facilitarà l'Oficina de Registre i Informació Municipal.  
Les instàncies es presentaran en el Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir del següent a la publicació de l'extracte d'esta convocatòria en el Boletín Oficial del Estado.  
En les instàncies per a prendre part en les diferents convocatòries, els aspirants hauran de manifestar i fer menció expressa que reunixen tots i cada un dels requisits exigits en estes bases.  
3.2. A les instàncies s'acompanyarà:  
Per al torn lliure:  
a) Justificant d'haver ingressat, per mitjà d'ingrés bancari o resguard d'abonament, si és el cas, per gir postal o telegràfic, els drets d'examen, que es fixen en 100 euros. A l'efecte de identificar l'ingrés, en la transferència bancària haurà de constar obligatòriament el nom i cognoms de l'aspirant, el DNI i que es presenta per torn lliure. La falta de justificació d'abonament dels drets d'examen determinarà l'exclusió de l'aspirant.  
b) Còpia compulsada del document nacional d'identitat.  
Per al torn de mobilitat:  
a) Justificant d'haver ingressat, per mitjà d'ingrés bancari o resguard d'abonament, si és el cas, per gir postal o telegràfic, els drets d'examen, que es fixen en 100 euros. A l'efecte de identificar l'ingrés, en la transferència bancària haurà de constar obligatòriament el nom i cognoms de l'aspirant, el DNI i que es presenta per torn de mobilitat. La falta de justificació d'abonament dels drets d'examen determinarà l'exclusió de l'aspirant.  
b) Còpia compulsada del document nacional d'identitat.  
c) Els aspirants, en el moment de la presentació d'instàncies en el procés, acompanyaran la documentació acreditativa dels mèrits al·legats, de conformitat amb el que es disposa en l'annex II, per mitjà del seu original o còpia compulsada acompanyada d'un índex on es relacionen els dits mèrits. Esta es presentarà en sobre tancat que podrà ser lacrat. No es tindrà en compte cap mèrit que no s'acredite en el termini de presentació d'instàncies.  
  
4. Admissió d'aspirants  
Per a ser admesos a les proves selectives bastarà amb el fet que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies, que hagen abonat els drets d'examen i que hagen aportat, si és el cas, la documentació exigida. No obstant els errors de fet podran esmenar-se en qualsevol moment, d'ofici o a instància de l'interessat. Expirat el termini de presentació d'instàncies, mitjançant una resolució de l'Alcaldia s'aprovarà la llista provisional dels aspirants admesos i exclosos. La dita resolució es publicarà en el Butlletí Oficial de la Província de València, en el tauler d'anuncis de l'Ajuntament i en la pàgina web municipal, i es concedirà un termini de 10 dies per a l'esmena de defectes pels aspirants exclosos, i no es considerarà cap defecte esmenable la falta d'abonament dels drets d'examen.  
Transcorregut el dit termini de reclamacions i esmenes i resoltes estes, l'autoritat o òrgan convocant elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província de València, en el tauler d'edictes i en la web de l'Ajuntament. La dita publicació servirà de notificació als efectes d'impugnacions i recursos. En la mateixa resolució s'indicarà la data, lloc i hora de començament del primer exercici, que tindrà lloc en un termini no inferior a 15 dies hàbils.  
En el cas que, per causes excepcionals, haja de modificar-se el lloc, la data o l'hora de celebració del primer exercici, es farà públic en el tauler d'anuncis de l'Ajuntament.  
  
5. Tribunal qualificador  
El tribunal qualificador estarà compost pels següents membres els quals seran designats per l'alcalde, de conformitat amb el que disposa l'Estatut Bàsic de l'Empleat Públic i la Llei d'Ordenació i Gestió de la Funció Pública Valenciana, i, en tot cas, la seua composició és la següent:  
- Un president: el cap del Cos de la Policia Local de Castello de Rugat o, si hi manca, un funcionari de la mateixa categoria o superior.  
- Un secretari: el de la corporació o funcionari en qui delegue, que actuarà amb veu però sense vot.  
- Tres vocals integrats per funcionaris de carrera que actuaran amb veu i vot.  
El tribunal qualificador podrà sol·licitar i obtindre l'assessorament d'especialistes en aquelles proves en què ho estimen necessari o convenient, els quals es limitaran a l'exercici de les seues respectives especialitats i col·laboraran amb els tribunals amb base exclusivament a estes.  
La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el tauler d'anuncis de l'Ajuntament.  
  
6. Començament i desenrotllament de l'oposició  
Els aspirants seran convocats en crida única, excepte casos de força major degudament justificats i apreciats lliurement pel tribunal, la falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
  
El tribunal podrà requerir en qualsevol moment als aspirants que acrediten la seua identitat, i per això hauran d'anar proveïts del document nacional d'identitat.  
Els resultats de cada un dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran en els locals on s'haja celebrat l'exercici anterior o en els que s'assenyalen en l'últim anunci, i la dita exposició, en la data en què s'inicie, bastarà com a notificació amb caràcter general. La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentres que la convocatòria per a un exercici distint haurà de respectar un termini mínim de 48 hores, llevat que el tribunal acorde un termini menor.  
  
7. Procediment de selecció  
Les proves selectives del concurs oposició per torn lliure i de mobilitat, per a la provisió dels llocs de treball de l'escala bàsica del Cos de Policia Local d'este ajuntament, categoria agent, constaran de les fases i exercicis següents:  
Per al torn lliure:  
El procés de selecció en el torn lliure consistirà en els exercicis següents:  
Primer exercici: mesurament d'estatura  
Segon exercici: qüestionari  
Consistirà a contestar per escrit un qüestionari de 50 preguntes, amb quatre respostes alternatives i només una d'estes és certa, en un temps màxim d'una hora, sobre els temes relacionats en els grups I a IV, ambdós inclosos, del temari que s'arreplega com a annex II d'estes bases. Per a la correcció d'esta prova s'utilitzarà la fórmula següent:  
  
  
  
N = nota  
A = nre. d'encerts  
E = nre. d'errors  
d = nre. d'opcions per cada pregunta  
n = nre. de preguntes  
Les preguntes no contestades no resten.  
La qualificació d'este exercici serà de 0 a 10 punts, i s'haurà d'obtindre una qualificació de 5 punts per a superar este.  
  
Tercer exercici. Temes locals  
De caràcter obligatori i no eliminatori. Consistirà en una prova d'un màxim d'una hora i mínim de 45 minuts sobre els temes continguts en l'annex III. La qualificació d'este exercici serà de 0 a 5 punts.  
  
Quart exercici: reconeixement mèdic  
Consistirà a presentar un certificat mèdic en què s'acredite que se supera el reconeixement mèdic d'acord amb les exclusions mèdiques de l'Orde que figura en el 2.1.c de les presents bases. S'haurà de presentar en el termini de 48 hores una vegada publicats els resultats de l'exercici número 2.  
Quint exercici: prova psicotècnica i aptitudinal. De caràcter obligatori i eliminatori.  
Consistirà a superar els exercicis o proves psicotècniques aptitudinals i de personalitat. La qualificació d'este exercici serà la d'apte o no apte.  
Sext exercici. Proves d'aptitud física  
De caràcter obligatori i eliminatori  
Consistiran a superar proves d'aptitud física que posen de manifest la capacitat per a l'exercici del lloc de treball i el contingut i marques mínimes de què seran:  
1. Escalada de corda amb presa de peus: hòmens, 4 metres; dones, 3 metres.  
2. Salt de longitud amb carrera: hòmens, 4 metres, dones, 3,80 metres. Mesurant-se la distància efectiva realitzada.  
3. Salt d'altura: hòmens, 1,10 metres; dones, 1 metre.  
4. Carrera de velocitat en 60 metres: hòmens, 10 segons; dones 12 segons.  
5. Carrera de resistència en 1000 metres: hòmens; 4 minuts; dones, 4 minuts 10 segons.  
6. Llançament del baló medicinal: hòmens, amb baló de 5 quilograms 5,50 metres; i dones, amb baló de 3 quilograms 5,50 metres.  
En els exercicis 1, 2, 3 i 6 podran efectuar-se un màxim de tres intents.  
La qualificació d'este exercici serà d'apte o no apte, i hauran de superar com a mínim quatre de les proves per a ser qualificat com a apte.  
Sèptim exercici. Coneixements del valencià  
Obligatori i no eliminatori. Consistirà a traduir del valencià al castellà i viceversa un text proposat pel tribunal en un temps màxim d'una hora. La qualificació serà de 0 a 4 punts.  
Octau exercici. Desenrotllament del temari  
De caràcter obligatori i eliminatori. Consistent a desenrotllar per escrit durant un temps màxim d'una hora i mitja i mínim una hora, dos temes elegits per l'aspirant de quatre extrets per sorteig de què componen l'annex II de les bases.  
Els dits temes seran llegits en sessió pública davant del tribunal, que podrà formular les preguntes o els aclariments que sobre estos jutge oportuns. Es valoraran la claredat d'idees, l'exposició i el coneixement sobre els temes exposats. La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts. La valoració dels exercicis de desenrotllament del temari serà efectuada per mitjà de l'obtenció de la mitjana aritmètica de cada un dels membres del tribunal de selecció i hauran de rebutjar-se, a estos efectes, totes la puntuacions màximes i mínimes quan entre estes hi haja una diferència de 4 punts o més, i servirà, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.  
Per al torn de mobilitat a realitzar prèviament al concurs oposició per al torn lliure.  
Primera fase  
Primer exercici. Prova psicotècnica.  
De caràcter obligatori i eliminatori.  
Consistirà a superar els exercicis o proves psicotècniques aptitudinals i de personalitat. La qualificació d'este exercici serà la d'apte o no apte.  
Segon exercici. Reconeixement mèdic  
De caràcter obligatori i eliminatori.  
Consistirà a presentar un certificat mèdic en què s'acredite que se supera el reconeixement mèdic d'acord amb les exclusions mèdiques de l'orde que figura el 2.2.d) de les presents bases.  
Segona fase  
Valoració dels mèrits  
El concurs de mèrits s'ajustarà al que s'establix en l'annex I de conformitat amb l'Orde de de 23 de novembre de 2005, de la Conselleria de Justícia, Interior i Administracions Públiques.  
En qualsevol moment del procés d'adjudicació podrà demanar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.  
L'orde de prioritat per a l'adjudicació de les places convocades estarà donada per la major puntuació total obtinguda, a la vista dels mèrits al·legats. En cas d'igualtat, caldrà ajustar-se al que disposa l'Orde de 23 de novembre de 2005, de la Conselleria de Justícia, Interior i Administracions Públiques.  
  
8. Relació d'aprovats  
El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades, sense perjuí del que disposen els articles 6 i 7 del Reglament General d'Ingrés del Personal al Servici de l'Administració de l'Estat.  
  
El tribunal formularà proposta a la corporació dels aspirants que havent superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública i Emergències per a seguir un curs de formació teoricopràctic de caràcter selectiu, que en el cas de mobilitat s'atendran al que disposa el punt 11 d'estes bases.  
  
Quan algun o alguns dels aspirants aprovats renuncien a continuar el procés de selecció o siguen exclosos d'este per no tindre algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'admesos, el mateix número que el d'exclosos per les anteriors causes, sempre que hagen superat les proves selectives i pel mateix orde que en resulte, els que s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si és el cas, pogueren haver incorregut.  
  
  
9. Curs selectiu  
Finalitzades les proves selectives, el tribunal farà pública la relació d'aspirants aprovats, si n'hi ha, per orde de puntuació aconseguida, i elevarà la dita relació a l'alcaldia presidència, conjuntament amb l'acta de l'última sessió.  
Prèvia presentació de la documentació exigida, els aspirants proposats, pel sistema de torn, s'incorporaran a l'Institut Valencià de Seguretat Pública i Emergències per a realitzar el curs teoricopràctic que se celebre. Per causes justificades es podrà posposar la incorporació d'algun o tots els aspirants. Este curs es realitzarà d'acord amb la normativa que el desenrotlle.  
Durant la realització del curs teoricopràctic, els aspirants seran nomenats per l'Ajuntament convocant funcionaris en pràctiques d'este, i percebran les retribucions íntegres del lloc al qual aspiren.  
  
  
10. Presentació de documents  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions establides en els punts 2 i 3 de les presents bases de convocatòria.  
  
  
11. Nomenament  
Torn lliure  
Finalitzat el curs teoricopràctic, l'Institut Valencià de Seguretat Pública i Emergències comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda als efectes del seu nomenament com a funcionari de carrera. Igualment, comunicarà la relació dels aspirants que no hagen superat el curs teoricopràctic als efectes previstos en estes bases.  
  
Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública i Emergències.  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats novament quan s'incorporen al següent curs. Si no superen este segon, quedaran definitivament decaiguts en el seu dret a participar en el procés de selecció instat.  
Torn de mobilitat  
Se seguirà a allò que s'ha disposat en el que s'ha regulat en els articles 23 i 24 Decret 88/2001, de 24 d'abril, del Govern Valencià.  
  
12. Procediment  
Esta convocatòria, una vegada aprovada per alcalde, es publicarà en el tauler d'anuncis de l'Ajuntament de Castelló de Rugat i en el Diari Oficial de la Comunitat Valenciana.  
La data de la publicació en el DOCV obrirà el termini de presentació d'instàncies, que serà de 10 dies naturals, comptats a partir de l'endemà a la publicació de l'extracte en el Boletín Oficial del Estado.  
  
Les instàncies en què se sol·licite formar part de la convocatòria seran formulades per escrit i es presentaran en el Registre General d'este ajuntament.  
A les instàncies per a participar en esta convocatòria, els aspirants hauran de manifestar que complixen tots els requisits exigits en estes bases i que es comprometen a prestar el jurament o promesa preceptiu i s'acompanyarà la documentació següent:  
- Fotocòpia del DNI o document que el substituïsca.  
- Resguard que acredite haver efectuat l'ingrés bancari de l'import dels drets d'examen en el compte número ES66 4721 4527 26 8465505512 de l'entitat bancària Caixabank a nom de l'Ajuntament de Castelló de Rugat. En el document d'ingrés dels drets d'examen es farà constar el nom de l'aspirant i la plaça a què opta.  
- Sobre tancat amb les fotocòpies compulsades de la documentació justificativa dels mèrits al·legats per a la seua valoració en la fase de concurs.  
Després de concloure el termini de presentació d'instàncies, mitjançant una resolució de l'alcalde s'aprovarà la llista d'aspirants admesos i exclosos. Esta resolució es publicarà en el tauler d'edictes d'este ajuntament.  
Es concedirà un termini de cinc dies perquè els aspirants exclosos esmenen els defectes. Transcorregut este temps sense que es formule cap reclamació, estes llistes es consideraran definitives.  
 L'alcalde resoldrà les reclamacions presentades mitjançant una resolució motivada.  
En la resolució per la qual s'aprove la llista definitiva es determinaran el lloc, la data i l'hora de la realització de la primera prova de l'oposició.  
  
12. Recursos  
Contra les presents bases i quants actes administratius definitius se'n deriven els interessats podran interposar els recursos oportuns en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i, en tot cas:  
1. Recurs de reposició amb caràcter potestatiu  
Termini: un mes a comptar de l'endemà del dia en què reba esta notificació. Si en el mes de venciment no haguera dia equivalent s'entendrà que el termini expira l'últim dia del mes.  
Òrgan a què s'interposa: davant del mateix que ha dictat l'acte administratiu.  
2. Recurs contenciós administratiu  
Termini: dos mesos comptats des de l'endemà de la recepció d'esta notificació.  
Òrgan: davant del Jutjat Contenciós Administratiu de València, excepte el que disposa l'article 14.1 de la Llei 29/1998, de 13 de juliol, de la jurisdicció contenciosa administrativa.  
  
Castelló de Rugat, 27 de juny de 2014.- L'alcalde: José Miguel Barranca Alborch.  
  
  
ANNEX I  
Baremació de mèrits del torn lliure i de mobilitat  
  
Barem per a la valoració dels mèrits en els concursos per a la provisió de places dels cossos de la policia local, oferides per torn de mobilitat.  
1. Titulació acadèmica  
Fins a un màxim de 15 punts.  
Es valoraran les titulacions acadèmiques acreditades pels concursants que siguen iguals o superiors a les que se'ls va exigir per a accedir a l'escala i categoria a què pertanguen, d'acord amb l'escala següent:  
  
Grup A:  
Doctor: 10 punts  
Llicenciat o equivalent: 8 punts  
Grup B:   
Diplomat universitari o equivalent: 7 punts  
Diplomat en Criminologia: 7 punts  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la Universitat només es computarà una d'estes.  
  
2. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la manera següent:  
Per posseir un grau personal superior al nivell del lloc sol·licitat: 3 punts.  
Per posseir un grau personal igual al nivell del lloc sol·licitat: 2 punts.  
Per posseir un grau personal inferior al nivell del lloc sol·licitat: 1 punt.  
3. Antiguitat  
Fins a un màxim de 20 punts:  
Per cada any complet d'antiguitat en la mateixa escala i categoria de la policia local o superior: 1,50 punts.  
Per cada any complet d'antiguitat en les categories inferiors de la policia local: 1,25 punts.  
Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.  
  
Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.  
  
4. Altres mèrits  
Fins a un màxim de 15 punts.  
Coneixement del valencià acreditat amb certificat oficial de la Junta Qualificadora de Coneixements de Valencià:  
Certificat de Coneixements Orals: 0,75 punts  
Certificat de Grau Elemental: 1,25 punts   
Certificat de Grau Mitjà: 2,50 punts  
Certificat de Grau Superior: 3,00 punts  
Coneixement d'un o més idiomes acreditats documentalment, per mitjà de certificat expedit per facultat o escola oficial reconeguda: 3 punts per cada u. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.  
5. Cursos organitzats per l'IVASPE o organismes anàlegs  
La realització de cursos de formació en l'Institut Valencià de Seguretat Pública i Emergències es valorarà fins a un màxim de 7 punts, d'acord amb el barem següent:  
  
Nre. d'hores Diploma Certificat d'assistència Certificat d'aprofitament   
De 20 a 50 hores 0,50 1,00 2,00  
De 51 a 100 hores 1,00 2,00 4,00  
De 101 a 150 hores 2,00 3,00 5,00  
De 151 a 200 hores 3,00 4,00 6,00  
De 201 a 250 hores 4,00 5,00 7,00  
Més de 251 hores 5,00 6,00 7,00  
  
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'IVASP (10.04.1995), així com els realitzats pel Ministeri de l'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència.  
No seran puntuables si ja es van tindre en compte als efectes de titulació acadèmica per a promoció interna.  
6. Premis, distincions i condecoracions  
Fins a un màxim de 10 punts.  
Per estar en possessió de la Placa Col·lectiva al Mèrit Policial de la Generalitat Valenciana, 1 punts.   
Per estar en possessió de la Placa Individual al Mèrit Policial de la Generalitat Valenciana, 3 punts.   
Per estar en possessió de la Medalla al Mèrit Policial de la Generalitat Valenciana, 2 punts.  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'estes.  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'estes.  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada una d'estes.   
Si la condecoració és concedida a títol col·lectiu la puntuació serà de 0,25 punts per cada una d'estes.  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'estos.  
  
  
ANNEX II  
  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'Estat. Organització territorial de l'Estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre el Govern i les Corts Generals. El Poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'Administració pública. La hisenda pública i l'Administració tributària. El ciutadà i l'Administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del Dret Comunitari a Espanya.  
  
  
Grup II.. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'Ajuntament en Ple. La Comissió de Govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.   
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu De la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.  
  
  
Grup III. Dret penal, policia administrativa i sociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 25. Delictes contra l'Administració pública: prevaricació i altres comportaments injustos; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i Establiments públics. Venda ambulant.  
  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant de situació de desastres.  
  
  
Grup IV. Policia de tràfic i circulació  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 32. La normativa sobre trànsit, circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.  
Tema 34. El Reglament General de Conductors. Normes generals classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
  
  
ANNEX III  
  
Temari local  
Tema 41. Situació geogràfica i guia de carrers de Castelló de Rugat. Característiques, història i cultura. Terme municipal. Límits, partides.  
Tema 42. Ajuntament, composició i organització.  
Tema 43. Les ordenances municipals relacionades amb l'activitat policial.  
  
Segon. Aprovar la sol·licitud adjunta  
Sol·licitud d'admissió a les proves selectives per a cobrir en propietat, per mitjà del sistema de concurs oposició, una plaça de personal funcionari de carrera, escala d'Administració especial, subescala tècnica, servicis especials, i escala bàsica pertanyent al grup C, subgrup C1, categoria d'agent, per mitjà de torn lliure i mobilitat  
  
Dades personals  
Nom i cognoms: - DNI-   
Adreça - Codi postal - Localitat -   
Adreça electrònica - Telèfon -   
  
Dades de la convocatòria  
BOP núm. - DOCV núm. - BOE núm. -   
  
Accés:   
 Lliure Promoció interna Persones discapacitades  
  
Adaptació i motiu de la discapacitat: -  
Altres dades específiques de la convocatòria: -  
  
Títols acadèmics oficials  
Títol exigit en la convocatòria - Centre d'expedició -   
Altres títols oficials - Centre d'expedició -   
  
Sol·licite: ser admés/a a les proves selectives a què es referix esta sol·licitud, i declare que són certes les dades que hi consten, i que reunisc les condicions exigides per a l'ingrés en la funció pública i les especialment indicades en esta convocatòria. Així mateix, em compromet a provar documentalment totes les dades de la sol·licitud i prestar el preceptiu jurament o promesa segons el Reial Decret 707/1979, de 5 d'abril.  
  
(Firma)  
  
Castelló de Rugat, - d - de 2014